Ευρωπαϊκό Πρωτάθλημα Ποδοσφαίρου 2020

Διαδικασία υποψηφιοτήτων

Ενώ αρκετές χώρες είχαν ήδη εκδηλώσει ενδιαφέρον να φιλοξενήσουν το Euro 2020, ανάμεσα τους και η Ελλάδα, η οποία αποχώρησε, ο τότε πρόεδρος της UEFA Μισέλ Πλατινί πρότεινε σε μια συνέντευξη τύπου στις 30 Ιουνίου 2012, μια μέρα πριν τον τελικό του Euro 2012, ότι αντί να υπάρχει μόνο μια οικοδέσποινα χώρα (ή ομαδική φιλοξενία της διοργάνωσης από αρκετές χώρες), το Euro 2020 θα μπορούσε να διασκορπιστεί σε 12 ή 13 πόλεις σε όλη την Ευρώπη. Την ίδια περίοδο η UEFA χρησιμοποιούσε ήδη ένα παρόμοιο σύστημα για το Ευρωπαϊκό πρωτάθλημα ποδοσφαίρου U17, όπου καθένας από τις επτά ομίλους φιλοξενούνταν σε διαφορετική χώρα.

Απόφαση για την ευρωπαϊκή μορφή

Στις 6 Δεκεμβρίου 2012, η UEFA ανακοίνωσε ότι οι τελικοί του Euro 2020 θα πραγματοποιούνταν σε διάφορες πόλεις σε όλη την Ευρώπη ώστε να εορταστούν τα 60α γενέθλια του πρωταθλήματος. Η επιλογή των πόλεων που θα φιλοξενήσουν τους αγώνες δεν σημαίνει ότι η εθνική ομάδα εκείνης της χώρας θα προκριθεί αυτόματα στον τελικό.
Η UEFA υποστήριξε ότι η φιλοξενία του πρωταθλήματος σε διάφορες ευρωπαϊκές χώρες αποτελούσε μια λογική απόφαση μέσα σε μια περίοδο οικονομικής δεινότητας σε όλη την Ευρώπη. Οι αντιδράσεις απέναντι στο σχέδιο της UEFA ήταν ποικίλες σε όλη την Ευρώπη. Οι κριτικοί ανέφεραν ότι η νέα μορφή (από 31 αγώνες με 16 χώρες σε 51 αγώνες με 24 χώρες) και το νέο κόστος του πρωταθλήματος θεωρούνται ένας σημαντικός παράγοντας για μια μοναδική χώρα (Τουρκία) να έχει προβάλει σοβαρή υποψηφιότητα για οικοδέσποινα χώρα.

Πρόκριση

Δεν υπάρχει αυτόματο σύστημα πρόκρισης και οι 55 εθνικές ομάδες που ανήκουν στην UEFA, συμπεριλαμβανομένων των 12 εθνικών ομάδων των οποίων οι χώρες σχεδιάζουν να πραγματοποιήσουν αγώνες, πρέπει να διαγωνιστούν στα προκριματικά για τις 24 θέσεις στα τελικά του πρωταθλήματος. Καθώς οι οικοδέσποινες χώρες επιβεβαιώθηκαν από την UEFA τον Σεπτέμβριο του 2014, είναι πιθανόν ότι οι εθνικές ομάδες των οικοδεσποινών χωρών να αποτύχουν να προκριθούν στα τελικά του πρωταθλήματος.
Η κλήρωση των ομάδων που θα προκριθούν στο Euro 2020 πραγματοποιήθηκε στις 2 Δεκεμβρίου 2018 στο Συνεδριακό Κέντρο στο Δουβλίνο της Ιρλανδίας.
Η κύρια διαδικασία πρόκρισης ξεκίνησε τον Μάρτιο του 2019, αντί για τον Σεπτέμβριο του 2018 αμέσως μετά το Παγκόσμιο Πρωτάθλημα 2018 της FIFA, και θα ολοκληρωθεί τον Νοέμβριο του 2019. Η μορφή του πρωταθλήματος παραμένει σε γενικές γραμμές η ίδια, παρόλο που τα 20 από τα 24 στάδια για τους τελικούς αγώνες θα αποφασιστούν από την κύρια προκριματική διαδικασία, αφήνοντας 4 στάδια που δεν έχουν ακόμα αποφασιστεί. Μετά την έγκριση της συμμετοχής του Κόσοβο στην UEFA τον Μάιο του 2016, ανακοινώθηκε ότι τα τότε 55 μέλη θα έμπαιναν σε 10 ομάδες μετά το τέλος του Nations League της UEFA (πέντε γκρουπ των πέντε ομάδων το καθένα και πέντε γκρουπ των έξι ομάδων, με τις τέσσερις συμμετέχουσες χώρες του Nations League Finals που θα δημιουργήσουν γκρουπ των πέντε ομάδων), με τις πρώτες δυο ομάδες από κάθε γκρουπ να προκρίνονται. Οι προκρινόμενες ομάδες θα παίξουν διπλούς αγώνες τον Μάρτιο, Ιούνιο, Σεπτέμβριο, Οκτώβριο και Νοέμβριο του 2019.
Με την δημιουργία του UEFA Nations League το 2018, το UEFA Nations League την περίοδο 2018-19 συνδέεται με τα προκριματικά στο Euro 2020, δίνοντας άλλη μια ευκαιρία στις ομάδες να προκριθούν στο Euro 2020. Τέσσερις ομάδες από κάθε όμιλο, που δεν έχουν ακόμα προκριθεί στους τελικούς του Euro θα αγωνιστούν στα play-off για κάθε όμιλο, τα οποία θα λάβουν χώρα τον Μάρτιο του 2020. Οι νικητές των play-off από κάθε όμιλο θα αγωνιστούν σε δυο ημιτελικούς (η πρώτη σε κατάταξη ομάδα με την τέταρτη σε κατάταξη ομάδα και η δεύτερη σε κατάταξη ομάδα με την τρίτη σε κατάταξη ομάδα, θα παίξουν στην χώρα της καλύτερης σε κατάταξη ομάδας) και έναν τελικό, από τους οποίους θα ενωθούν με τις 20 ομάδες που έχουν ήδη προκριθεί στους τελικούς του Euro.

Αποστολές των χωρών

Κάθε εθνική ομάδα πρέπει να ορίσει την αποστολή της, η οποία θα αποτελείται από 23 παίκτες, τρεις από τους οποίους πρέπει να είναι τερματοφύλακες, τουλάχιστον δέκα ημέρες πριν τον εναρκτήριο αγώνα του πρωταθλήματος. Εάν ένας παίκτης τραυματιστεί ή αρρωστήσει αρκετά σοβαρά ώστε να καταστεί δυνατή η συμμετοχή του στο πρωτάθλημα πριν τον πρώτο αγώνα της ομάδας του, μπορεί να αντικατασταθεί από άλλον παίκτη.

Φάση ομίλων

Η UEFA ανακοίνωσε το πρόγραμμα του πρωταθλήματος στις 24 Μαΐου 2018. Οι αγώνες kick-off και οι αγώνες για τον γύρο των 16 θα ανακοινωθούν μετά την τελική κλήρωση.
Οι νικητές των ομίλων, η δεύτερη θέση και οι καλύτερες τέσσερις ομάδες της τρίτης θέσης θα συνεχίσουν στον γύρο των 16.
Οι ώρες μετάδοσης των αγώνων είναι σε ζώνη CEST (UTC+2), όπως έχουν ανακοινωθεί από την UEFA. Εάν ο χώρος υποδοχής βρίσκεται σε διαφορετική ώρα ζώνης, η τοπική ώρα παρέχεται επίσης από την UEFA.

Μετάδοση πρωταθλήματος

Το Διεθνές Ραδιοτηλεοπτικό Κέντρο (IBC) θα βρίσκεται στο Expo Haarlemmermeer στο Vijfhuizen της Ολλανδίας.

Λογότυπο και σλόγκαν

Το επίσημο λογότυπο αποκαλύφθηκε στις 21 Σεπτεμβρίου 2016, κατά την διάρκεια μιας τελετής στο δημαρχείο του Λονδίνου. Το λογότυπο παρουσιάζει το κύπελο Henri Delaunay γύρω από μια ομάδα θαυμαστών που γιορτάζουν πάνω σε μια γέφυρα, υποδηλώνοντας πώς το ποδόσφαιρο συνδέει και ενώνει τους ανθρώπους.
Κάθε οικοδέσποινα πόλη διαθέτει το δικό της μοναδικό και προσωπικό λογότυπο. Τα ορθογώνια λογότυπα ακολουθούνται από το κείμενο "UEFA EURO 2020" στην κορυφή και από κάτω το όνομα της πόλης μαζί με το κείμενο "οικοδέσποινα πόλη" (όλα με κεφαλαία γράμματα), το βασικό λογότυπο της διοργάνωσης στα αριστερά και μια γέφυρα της πόλης στα δεξιά. Κάθε λογότυπο είναι γραμμένο στην αγγλική γλώσσα, μαζί με την προφορά του στην τοπική γλώσσα όταν αυτή υφίσταται. Τα λογότυπα αποκαλύφθηκαν από το Σεπτέμβριο 2016 μέχρι τον Ιανουάριο 2017.
Στις 19 Μαΐου 2019, η UEFA ανακοίνωσε το επίσημο σλόγκαν του πρωταθλήματος : Live It. For Real. Το σλόγκαν επιθυμεί να ενθαρρύνει τους θαυμαστές να παρακολουθήσουν τους αγώνες ζωντανά στα στάδια σε όλη την Ευρώπη.

Μασκότ

Η επίσημη μασκότ του πρωταθλήματος, Skillzy, αποκαλύφθηκε στις 24 Μαρτίου 2019. Ο χαρακτήρας εμπνεύστηκε από το freestyle ποδόσφαιρο, το ποδόσφαιρο του δρόμου και τον πολιτισμό panna.